ชิดในอีกนิด ยืนเบียดอีกหน่อย ทยอยถอดเก้าอี้รถไฟฟ้าใต้ดินวันนี้วันแรก!
 วันนี้ (20 พ.ย.) เป็นวันแรกที่ทาง บริษัท ทางด่วนและรถไฟฟ้ากรุงเทพ จำกัด (มหาชน) หรือ BEM ผู้ให้บริการรถไฟฟ้าใต้ดินสายสีน้ำเงิน สายเฉลิมรัชมงคล เส้นทางบางซื่อ-หัวลำโพง ได้จัดการถอดเก้าอี้ที่นั่งผู้โดยสารออกจากขบวน เพื่อเป็นการเพิ่มพื้นที่ให้ผู้โดยสารสามารถขึ้นไปบนขบวนรถได้มากขึ้น โดยจะถอดเฉพาะเก้าอี้ที่นั่งแถวกลางของแต่ละขบวนเท่านั้น โดยวันนี้ทาง BEM ได้แจ้งว่าเป็นการทดลองวันแรกและทดลองถอดเพียง 1 ขบวนจาก 19 ขบวนที่ให้บริการอยู่ในปัจจุบัน และจะทำการทยอยถอดเก้าอี้ออกจากขบวนที่เหลือเร็วๆ นี้ นอกจากนี้ทาง BEM ยังคงขอความร่วมมือผู้โดยสารให้ช่วยขยับชิดในให้ผู้โดยสารท่านอื่นสามารถเดินทางไปด้วยกันได้สะดวกมากขึ้น รายละเอียดเพิ่มเติม ศูนย์บริการข้อมูล โทร. 0 2624 5200 หรือทาง Twitter: @bem_mrt และแอปพลิเคชัน Bangkok MRTPhoto: MRT Bangkok Metro
รถไฟฟ้าใต้ดินสายสีน้ำเงิน สายเฉลิมรัชมงคล เส้นทางบางซื่อ-หัวลำโพง ได้จัดการถอดเก้าอี้ที่นั่งผู้โดยสารออกจากขบวน เพื่อเพิ่มพื้นที่ให้ผู้โดยสารสามารถขึ้นไปบนขบวนได้มากขึ้น 